द गुड डॉक्टर (  ) अमेरिकी चिकित्सकीय नाटक टेलीविज़न धारावाहिक है जो सन् २०१३ में इसी नाम के दक्षिण कोरियाई धारावाहिक का पुननिर्माण है। यह २५ सितम्बर २०१७ से २१ मई २०२४ तक अमेरिकन ब्रॉडकास्टिंग कंपनी  (एबीसी) पर प्रसारित हुई, जिसमें सात सत्रों (सीज़न) और १२६ प्रकरण (एपिसोड) थे। इस धारावाहिक में फ्रेडी हाईमोर ने शॉन मर्फी का अभिनय किया जो काल्पनिक सैन जोस सेंट बोनवेंचर अस्पताल में एक युवा ऑटिस्टिक सर्जिकल रेजिडेंट है। अपने ऑटिज्म और सैवेंट सिंड्रोम के कारण, वह हर विवरण को याद रखने और उसे बहुत अच्छी तरह से देखने में सक्षम है। वह रोगियों का निदान और उपचार करने के लिए इस कौशल का उपयोग करता रहता है; जो शायद अन्य डॉक्टर करने में असमर्थ हैं।

 मुख्य किरदार 
अंगूठाकारसन् २०१३ में अभिनेता फ्रेडी हाईमोर टीवी धारावाहिक में मुख्य किरदार निभाते है।
 फ्रेडी हाईमोर  डॉ॰ शॉन मर्फी
 निकोलस गोंजालेज  डॉ॰ नील मेलेंडेज़
 एंटोनिया थॉमस  डॉ॰ क्लेयर ब्राउन
 चुकू मोडू  डॉ॰ जेरेड कालू
 ब्यू गैरेट  जेसिका प्रेस्टन
 आइरीन केंग  डॉ॰ एले मैकलीन
 हिल हार्पर  डॉ॰ मार्कस एंड्रयूज
 रिचर्ड शिफ  डॉ॰ आरोन ग्लासमैन
 टैमलिन टोमिता  एलेग्रा आओकी
 विल यूं ली  डॉ॰ एलेक्स पार्क
 फियोना गुबेलमैन  डॉ॰ मॉर्गन रेजनिक
 क्रिस्टीना चांग  डॉ॰ ऑड्रे लिम
 पैगी स्पारा  ली डिलालो-मर्फी
 जैसिका निकोल  डॉ॰ कार्ली लीवर
 ब्रिया सैमोने हेंडरसन  डॉ॰ जॉर्डन एलन
 नोहा गैल्विन  डॉ॰ एशर वोल्के
 ओसवाल्डो बेनावाइड्स  डॉ॰ माटेओ रेंडन ओस्मा
 ब्रैंडन लाराकुएंटे  डॉ॰ डैनियल "डैनी" पेरेज़

 निर्माण 
अंगूठाकारसरे, ब्रिटिश कोलम्बिया का सिटी हॉल बाहरी दृश्यों में काल्पनिक सैन जोस सेंट बोनवेंचर अस्पताल के रूप में कार्य करता है।
अभिनेता डैनियल डे किम ने मूल कोरियाई धारावाहिक को देखा और अपनी प्रोडक्शन कंपनी के लिए अधिकार खरीदे। उन्होंने धारावाहिक को रूपांतरित करना शुरू किया और सन् २०१५ में अंततः इसे सीबीएस टेलीविज़न स्टूडियो को बेच दिया। सीबीएस ने पायलट बनाने का फ़ैसला नहीं किया, लेकिन क्योंकि किम को धारावाहिक के बारे में बहुत ज़्यादा लगाव था, इसलिए उन्होंने सीबीएस से अधिकार वापस खरीद लिए। आखिरकार, सोनी पिक्चर्स टेलीविज़न और किम ने एक सौदा कीया और फॉक्स मेडिकल ड्रामा हाउस के निर्माता डेविड शोर को धारावाहिक का निर्माण करने के लिए काम दिया।

 एपिसोड 
 सत्र  एपिसोड  मूलतः प्रसारित  क्रमांक  औसत दर्शक संख्या (लाखों में) शुरू  अंत १  १८  २५ सितंबर २०१७  २६ मार्च २०१८  ७  १५६ २  १८  २४ सितम्बर २०१८  ११ मार्च २०१९  १२  १२२ ३  २०  २३ सितम्बर २०१९  ३० मार्च २०२०  ११  १०८ ४  २०  २ नवंबर २०२०  ७ जून २०२१  १९  ८१ ५  १८  २७ सितंबर २०२१  १६ मई २०२२  २७  ७० ६  २२  ३ अक्टूबर २०२२  १ मई २०२३  ३०  ६२ ७  १०  २० फ़रवरी २०२४  २१ मई २०२४  ४१  ५१

 समीक्षा 
यह श्रृंखला २५ सितंबर २०१७ को शुरू हुई थी। द गुड डॉक्टर को आलोचकों से आम तौर पर मिश्रित समीक्षाएँ मिली हैं, जिन्होंने हाइमोर के प्रदर्शन की प्रशंसा की है, लेकिन सीरीज़ की कहानियों और ऑटिस्टिक लोगों के चित्रण की आलोचना की है। अप्रैल २०२३ में, श्रृंखला को सातवें सीज़न के लिए नवीनीकृत किया गया और २० फरवरी २०२४ को प्रीमियर किया गया। बाद में इसे अंतिम श्रृंखला घोषित किया गया।

श्रृंखला के प्रीमियर ने १८ से ४९ वर्ष आयु वर्ग के बीच ३.४ रेटिंग प्राप्त की, जिसमें कुल ११.२२ मिलियन दर्शक थे, जिससे यह सितंबर १९९६ में डेंजरस माइंड्स के बाद से २१ वर्षों में एबीसी पर सबसे अधिक देखा जाने वाला सोमवारका नाटक बन गया, और मार्च २००९ में कासल के बाद से ८.५ वर्षों में १८-४९ आयु वर्ग के बीच सबसे अधिक रेटिंग वाला सोमवारका नाटक बन गया।

अभिनेता फ्रेडी हाईमोर को गोल्डन ग्लोब पुरस्कार और टीन च्वाइस पुरस्कार में सर्वश्रेष्ठ अभिनेता (टेलीविजन ड्रामा) श्रेणी के लिए नामांकन मिला.

 सन्दर्भ 

बाहरी कड़ियाँ
 
 

श्रेणी:एबीसी स्टूडियोज़ द्वारा टेलीविजन शृंखला
श्रेणी:अमेरिकन ब्रॉडकास्टिंग कंपनी नेटवर्क कार्यक्रम